|  |
| --- |

| **Teknik & Miljø**Vej & Park |
| --- |

| Frodesgade 30, 6700 Esbjerg 15. juli 2022 |
| --- |
|  |

# Bilag 2: Betingelser for opsætning af ladestandere

1. **Etablering af ladestandere**
	1. Inden opgravning i vejarealer eller offentlige arealer udføres, skal der ansøges om opgravningstilladelse hos Vej & Park, Esbjerg Kommune, ligesom der skal søges oplysninger om eventuelle kabler og deres placering hos ledningsejerregistret LER, jf. LER-loven §9.
	2. Ladeoperatøren etablerer selv alle tekniske installationer i forbindelse med ladestanderne og afholder selv udgifterne hertil. Under gravearbejdet og ved reetablering skal følges gældende lovgivning. Det er ladeoperatørens ansvar, at de forskellige tekniske komponenter og disses installation til enhver tid følger den gældende lovgivning, ligesom ladeoperatøren til enhver tid har det fulde forsikringsmæssige ansvar for tilstedeværelsen og driften af ladeoperatørens ladestandere på offentligt areal. Ladeoperatøren skal ligeledes selv registrere kabler og deres placeringer ind til ledningsejerregistret LER, jf. LER-loven §6.
	3. Skiltning og afmærkning etableres af Esbjerg Kommune, inden ladeoperatørenen etablerer ladestandere.
	4. Når ladestanderne er etableret og i drift meldes dette til Esbjerg Kommune, Vej & Park vejogpark@esbjerg.dk
	5. Ved belægningsarbejde ved og i nærheden af Ribe middelalderby kan Esbjerg Kommune kræve, at arbejdet etableres og reetableres af Esbjerg Kommunes entreprenør afdeling af kvalitetsmæssige hensyn på vegne af operatøren.

1. **Drift, vedligehold og service**
	1. De tilladte lokationer på offentligt areal er omfattet af de normale kommunale rutiner om snerydning, fejning, renholdelse, belysning mv. Ladeoperatøren vil ikke over for kommunen kunne stille specielle krav med hensyn til drift og vedligeholdelse af lokationerne. De tilladte lokationer kan underkastes nye eller ændrede parkeringsrestriktioner, inkl. tidsbegrænsning og krav om parkeringsbetaling, såfremt Esbjerg Kommune skønner det hensigtsmæssigt.

Graffiti eller tilsvarende hærværk skal fjernes af ladeoperatøren hurtigst muligt, efter at ladeoperatøren er blevet gjort bekendt hermed.

* 1. Ladeoperatøren forpligtes til at sikre ladestandernes funktionalitet.
1. Ladeoperatøren forpligtes til at oprette en serviceorganisation eller at indgå driftsaftale med en ekstern serviceorganisation, der kan sikre dette.
2. Ladeoperatøren forpligtes til at opretholde et fejlmeldings-system, f.eks. web- eller mobiltelefonbaseret, der muliggør fejlmelding 24 timer i døgnet. Ved anmodning fra Esbjerg Kommune er ladeoperatøren forpligtet til at oplyse om fejl og nedetid, der er registreret ved driften af standeren.
3. Ladeoperatørens ladestander må indeholde ladeoperatørenens navn, telefonnummer, hjemmeside og andre kontaktinformationer, og/eller logo. Ladeoperatøren er berettiget til at forsyne ladestanderen med f.eks. oplysninger om betalingsmidler, herunder eksempelvis kreditkortudstederes logo o.lign. Reklamering herudover kræver indhentelse af særskilt tilladelse.
4. **Tekniske krav**
	1. Ladeoperatøren forpligtes til at sikre alle borgere lige muligheder for at anvende de installationer, der opsættes på offentligt areal. Der må ikke etableres tekniske eller betalingsmæssige hindringer, der begrænser lige adgang for alle borgere. Det indebærer bl.a., men ikke udelukkende at:
5. Ladestanderne må ikke begrænses til kun at kunne anvendes med ladeoperatørens kort, brik, app eller lignende. Ladeoperatøren skal acceptere roaming med roaming brikker fx Hubject, plugsurfing eller tilsvarende.
6. Ladeoperatørenen forpligter sig til at opfylde EU-krav til roaming-aftaler og tekniske standarder senest ved deres ikrafttrædelse i Danmark.
7. Ladeoperatøren skal ved installation af ladestanderne anvende almindeligt accepterede standarder for stik, spænding og andre relevante komponenter, og ladeoperatøren skal i hele den periode, hvor udstyret er opstillet, løbende udskifte komponenter, så gældende standarder understøttes.
8. Ladeoperatøren forpligter sig til i hele den periode udstyret er opstillet at sikre kompatibilitet, så alle biler, der drives på el, kan anvende ladestanderne, jf. gældende EU-lovgivning om ladestik.
9. AC ladestanderne skal være et ”type 2 stik” og opfylde relevante EU-standarder.
10. Typen af AC ladere der etableres skal kunne levere 22 kW ved brug af ét ladeudtag, og minimum 11 kW ved brug af begge udtag. Samme krav er gældende ved udbygning.